**Προτεινόμενες τροποποιήσεις στα ερωτηματολόγια
και τις οδηγίες συμπλήρωσης 2018**

1. **Ερωτηματολόγιο 01 (Οικονομική πληροφόρηση)**

Το ερωτηματολόγιο χωρίζεται σε δύο αρχεία που το κάθε ένα αντιστοιχεί σε ένα φύλο του αρχικού ερωτηματολογίου, ήτοι:

* 01α Οικονομικά στοιχεία
* 01β Οικονομική πληροφόρηση

Η αλλαγή αυτή καθίσταται αναγκαία, δεδομένου ότι οι προθεσμίες υποβολής αυτών απεξαρτητοποιούνται, ως συνέπεια της εγκυκλίου 62784/7-6-2017 του Υπουργείου Οικονομικών, με την οποία, μεταξύ άλλων, τροποποιούνται οι προθεσμίες δημοσίευσης των οικονομικών καταστάσεων των εταιρειών.

Δεν υπάρχουν τροποποιήσεις στο περιεχόμενο των ερωτηματολογίων.

Οι οδηγίες συμπλήρωσης επίσης χωρίζονται σε δύο αρχεία, ένα για το κάθε ερωτηματολόγιο. Δεν υπάρχει ωστόσο καμία ουσιαστική τροποποίηση σε αυτές.

Οι προθεσμίες υποβολής των ερωτηματολογίων τροποποιούνται ως εξής, προκειμένου να συνάδουν με τις διατάξεις της εγκυκλίου 62784/7-6-2017 του Υπουργείου Οικονομικών:

* 01α Οικονομικά στοιχεία: Υποβάλλεται σε εξαμηνιαία βάση με προθεσμίες:
	+ Στοιχεία Α εξαμήνου: Σεπτέμβριος του έτους αναφοράς
	+ Στοιχεία Β εξαμήνου: Ιούνιος του επομένους έτους
* 01β Οικονομική πληροφόρηση: Υποβάλλεται σε ετήσια βάση με προθεσμία:
	+ Στοιχεία έτους: Σεπτέμβριος του επομένους έτους
1. **Ερωτηματολόγιο 02 (Ευρυζωνική αγορά)**

Έχουν γίνει τροποποιήσεις με βάση τις εξελίξεις στη λειτουργία της αγοράς.

* 1. **Αλλαγές στο ερωτηματολόγιο «Ευρυζωνικές γραμμές – αγορά λιανικής»**
* Στην ενότητα Α.1 (*Γραμμές που παρέχετε λιανικά*) τροποποιούνται οι κατηγορίες ταχυτήτων τόσο στην περιοχή 30-100 Mbps (καλύπτονται πλέον ολόκληρες οι ζώνες 30-50 Mbps και 50-100 Mbps) όσο και στην περιοχή > 100 Mbps, όπου προστίθενται δύο κατηγορίες (>100 & <300 Mbps και ≥300 Mbps). Τροποποιούνται επίσης οι κατηγορίες ταχυτήτων στην περιοχή <30 Mbps, προκειμένου να επιτρέψει περισσότερες επιλογές ταχυτήτων.
* Στην ίδια ενότητα τροποποιούνται οι τύποι γραμμών: Καταργείται η στήλη «άλλο προϊόν τύπου VULA». Η στήλη «VPU light» μετονομάζεται πλέον σε «VLU» και χωρίζεται σε τρεις στήλες: «VLU από ΟΤΕ», «VLU από άλλους» (εννοείται παρόχους) και «VLU ιδιοπαροχή».
* Η ενότητα Α.2 (*Γραμμές που παρέχετε λιανικά, τις οποίες προμηθεύεστε μέσω προϊόντων χονδρικής ευρυζωνικής πρόσβασης, στο πλαίσιο των Αγροτικών Δικτύων*) παραμένει αμετάβλητη.
* Στην ενότητα Α.3 (*Γραμμές ΑΠΤΒ*) επεκτείνεται η γραμμή 3.5 « - ως βάση προϊόντων χονδρικής που πωλούνται σε τρίτους παρόχους» και γίνεται «- ως βάση προϊόντων χονδρικής προς τρίτους ή ιδιοπαροχής (VLU)». Σκοπός της τροποποίησης αυτής είναι, να αποφευχθεί η διπλομέτρηση γραμμών VLU μέσω ιδιοπαροχής, δεδομένου ότι οι γραμμές αυτές καταγράφονται στην ενότητα Α.1 (στήλη «VLU ιδιοπαροχή») και συνεπώς δεν θα πρέπει να συμπεριλαμβάνονται στις γραμμές ΑΠΤΒ που χρησιμοποιούνται για παροχή υπηρεσίας διαδικτύου (ενότητα Α.3, ερώτηση 3.4).
* Στην ίδια ενότητα καταργείται η διάκριση βάση χρήσης τεχνολογίας vectoring στις γραμμές με ταχύτητα 100 Mbps. Κατά συνέπεια οι ερωτήσεις 3.14 και 3.15 ενοποιούνται σε μία ερώτηση 3.14 (100 Mbps). Παράλληλα, όπως και στην ενότητα Α.1, η περιοχή ταχυτήτων > 100 Mbps αναλύεται πλέον σε τρεις κατηγορίες (=100Mbps, >100 & <300 Mbps και ≥300 Mbps).
* Στην ενότητα Α.4 (*Γραμμές λοιπών τεχνολογιών*) μετονομάζεται η στήλη «FTTx (εκτός VDSL)» σε «FTTH / FTTB», αποκλειστικά για λόγους ευκρίνειας.
* Στην ίδια ενότητα η περιοχή ταχυτήτων ≥ 100 Mbps αναλύεται πλέον σε δύο κατηγορίες 100-300 Mbps και ≥ 300 Mbps), κυρίως για λόγους συμβατότητας με τις ενότητες Α.1 και Α.3.
	1. **Αλλαγές στο ερωτηματολόγιο «Ευρυζωνικές γραμμές – αγορά χονδρικής»**
* Στην ενότητα Α.1 (*Αριθμός γραμμών που παρέχετε σε πελάτες χονδρικής*) τροποποιούνται οι ερωτήσεις για προϊόντα τύπου VULA, τα οποία ονομάζονται πλέον VLU και κατηγοριοποιούνται αποκλειστικά με βάση την τεχνολογία της γραμμής πρόσβασης (FttC / FttB / FttH). Συνεπώς οι ερωτήσεις 1.7-1.9 καθίστανται: «Προϊόντα τύπου VLU πάνω από γραμμές FttC», «Προϊόντα τύπου VLU πάνω από γραμμές FttB» και «Προϊόντα τύπου VLU πάνω από γραμμές FttH».
* Η ενότητα Α.2 (*Συνεγκαταστάσεις*) παραμένει αμετάβλητη.
* Στην ενότητα Β.1 (*Χονδρική διάθεση γραμμών*) η κατηγορία ταχυτήτων «≥ 100 Mbps» διαιρείται σε δύο κατηγορίες (100-300 Mbps και ≥ 300 Mbps).
* Η ενότητα Β.2 (*Ποιότητα*) παραμένει αμετάβλητη.
* Στην ενότητα Γ (Στοιχεία για υπηρεσίες χονδρικής ανά πάροχο) τροποποιούνται όλες οι υποενότητες (Γ.0-Γ.5) με τις επιμέρους καρτέλες ανά πελάτη χονδρικής, σύμφωνα με την τροποποίηση της ενότητας Α.1, ήτοι οι ερωτήσεις για προϊόντα τύπου VULA τροποποιούνται σε «Προϊόντα τύπου VLU πάνω από γραμμές FttC», «Προϊόντα τύπου VLU πάνω από γραμμές FttB» και «Προϊόντα τύπου VLU πάνω από γραμμές FttH».
	1. **Αλλαγές στις Οδηγίες Συμπλήρωσης**

Οι οδηγίες συμπλήρωσης τροποποιούνται, με βάση τις τροποποιήσεις στα ερωτηματολόγια.

* 1. **Αλλαγές στο χρονοδιάγραμμα υποβολής στοιχείων**

Εξετάζεται το ενδεχόμενο δύο υποβολών, ανά εξάμηνο, ως εξής:

* Για το Α εξάμηνο, υποβολή τον Ιούλιο του έτους αναφοράς.
* Για το Β εξάμηνο, υποβολή τον Ιανουάριο του επομένου έτους.
1. **Λοιπά ερωτηματολόγια**

Δεν υπάρχουν τροποποιήσεις στα λοιπά ερωτηματολόγια.